Sensommer

Sensommer (originaltittel On Golden Pond) er en amerikansk dramafilm fra 1981, regissert av Mark Rydell. Manuset ble skrevet av Ernest Thompson og er basert på skuespillet On Golden Pond. Henry Fonda, Katharine Hepburn og Jane Fonda spilte hovedrollene.

Henry Fonda vant en Golden Globe og Oscar for beste mannlige hovedrolle for rolletolkningen i filmen. Sensommer var for øvrig Fondas siste filmprosjekt. Hepburn vant en BAFTA-pris og Oscar for beste kvinnelige hovedrolle for sin skildring. Thompson vant også Oscar for beste filmatisering for manusarbeidet. Filmen ble i tillegg nominert til sju andre Oscar-priser, blant annet beste kvinnelige birolle for Jane Fonda. Sensommer vant også en Golden Globe for beste dramafilm.

 Handling 
Ekteparet Ethel og Norman Thayer (Katharine Hepburn og Henry Fonda) opplever nok en sensommer på hytta ved Golden Pond i England. De får besøk av datteren med ekteskapsproblemer (Jane Fonda), blir bestevenner med en guttunge (Doug McKeon) og får forskjellige påminnelser om at livets forfallstid er like rundt hjørnet.

 Medvirkende 
 Katharine Hepburn som Ethel Thayer 
 Henry Fonda som Norman Thayer jr. 
 Jane Fonda som Chelsea Thayer Wayne 
 Doug McKeon som Billy Ray 
 Dabney Coleman som Bill Ray 
 William Lanteau som Charlie Martin 
 Christopher Rydell som Sumner Todd

 Utmerkelser 
mini|Katharine Hepburn vant sin fjerde Oscar for rollen i Sensommer.
Sensommer ble belønnet med tre Oscar-priser:
 Oscar for beste mannlige hovedrolle – Henry Fonda
 Oscar for beste kvinnelige hovedrolle – Katharine Hepburn
 Oscar for beste filmatisering – Ernest Thompson

Den ble dessuten nominert til ytterligere sju Oscar-priser:
 Oscar for beste film – Bruce Gilbert
 Oscar for beste regi – Mark Rydell
 Oscar for beste kvinnelige birolle – Jane Fonda 
 Oscar for beste kinematografi – Billy Williams
 Oscar for beste filmklipp – Robert L. Wolfe
 Oscar for beste originalmusikk – Dave Grusin
 Oscar for beste lydmiks – Richard Portman og David M. Ronne

Filmen ble også belønnet med tre Golden Globes, blant annet for beste dramafilm, og en Writers Guild of America Award. Sensommer har dukket opp på flere av det amerikanske filminstituttets lister. Den ble kåret til filmhistoriens 22. beste kjærlighetsfilm fra USA på listen «AFI's 100 Years…100 Passions» og filmhistoriens 45. mest inspirerende spillefilm fra USA på listen «AFI's 100 Years…100 Cheers». Dave Grusins lydspor ligger i tillegg på listen over historiens beste filmmusikk.

 Referanser 

 Eksterne lenker 


Kategori:Filmer fra 1981
Kategori:Romantiske dramafilmer fra USA
Kategori:Engelskspråklige filmer
Kategori:Dramakomedier fra USA
Kategori:Golden Globe for beste dramafilm
Kategori:Filmer basert på skuespill
Kategori:Filmer med en Oscar-vinnende kvinnelig hovedrolle
Kategori:Filmer med en Oscar-vinnende mannlig hovedrolle